
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 626 

13 Ιουνίου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός συμπληρωματικών ειδικών όρων και πε¬ 
ριορισμών δόμησης στο διατηρητέο κτίριο επί της 


οδού Χαιρεφώντος 1, στην Πλάκα. 1 

Τροποποίηση ρυμοτομικού σχεδίου πόλεως Άρτας 
στοΟ.Τ. 161. 2 


ΑΠΟΦΑΣΕΙ Σ 

Αριθ. 21512 (1) 

Καθορισμός συμπληρωματικών ειδικών όρων και περιορι¬ 
σμών δόμησης στο διατηρητέο κτίριο επίτης οδού Χαι- 
ρεφώντος 1, στην Πλάκα. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου π. δ/τος της 14/24.7.1999 - Δ' 580) όπως α- 
ντικαταστάθηκε με την παρ. 2 του άρθρου 3 του ν. 
2831/2000 «Τροποποίηση των διατάξεων του ν. 
1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» (Α' 140). 

2. Τις διατάξεις του από 15.4.1988 πρ. δ/γματος «Διατή¬ 
ρηση, επισκευή ή ανακατασκευή αρχιτεκτονικών, καλλι¬ 
τεχνικών και στατικών στοιχείων διατηρητέων κτιρίων» (Δ' 
317/1988). 

3. Τις διατάξεις του άρθρου 29Ατου ν. 1558/1985 «Κυ¬ 
βέρνηση και Κυβερνητικά Όργανα» (Α' 137) και προστέ¬ 
θηκε με το άρθρο 27 του ν. 2081/1992 (Α' 154) και τροπο¬ 
ποιήθηκε με την παρ. 2α του άρθρου 1 του ν. 2469/1997 
(Α' 38). 

4. Τις διατάξεις της παρ. Β του άρθρου 1 του π. δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την υπ’ αριθμ. 4881/19.5.2004 απόφαση του Πρωθυ¬ 


πουργού και του Υπουργού Περιβάλλοντος Χωροταξίας 
και Δημοσίων Έργων «Ανάθεση αρμοδιοτήτων του Υ¬ 
πουργού Περιβάλλοντος Χωροταξίας και Δημοσίων Έρ¬ 
γων στους Υφυπουργούς Περιβάλλοντος, Χωροταξίας 
και Δημοσίων Έργων» (Β' 754). 

6. Την από 20.12.2004 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών, για την κοινοποίηση της οποίας τηρήθηκε η δια¬ 
δικασία που αναφέρεται στο άρθρου 3, παράγραφος 2 
τουν. 2831/2000. 

7. Την από 19.1.2005 σύμφωνη γνώμη των ενδιαφερο¬ 
μένων (αρ. πρωτ. Υ.ΠΕ.ΧΩ.Δ.Ε. 2494/20.1.2005). 

8. Το υπ’ αριθμ. 162/2002 πρωτόκολλο αυτοψίας επικιν- 
δύνως ετοιμόρροπου διατηρητέου κτίσματος του Τ.Α.Σ. 
Βιομηχανίας Ν. Αττικής. 

9. Την υπ’ αριθμ. 33248/12495/27.12.2001 γνωμοδότη¬ 
ση της Επιτροπής Ελέγχου Σεισμοπλήκτων Διατηρητέων 
Κτιρίων. 

10. Το υπ’ αριθμ. 38894/18.1.2004 έγγραφο της Δ/νσης 
Ο.Κ.Κ. περί Μεταφοράς Συντελεστή Δόμησης (αρ. πρωτ. 
Υ.ΠΕ.ΧΩ.Δ.Ε. 48362/22.11.2004). 

11. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Για το οικόπεδο που βρίσκεται επί της οδού Χαιρε- 
φώντος 1, στην Πλάκα, φερόμενο ως ιδιοκτησία της Μα¬ 
ρίας Σκλαβούνου, στο οποίο υπήρχε κτίριο που χαρακτη¬ 
ρίστηκε ως διατηρητέο με το από 24.10.1980 πρ. δ/γμα 
617/8.11.1980 «Περί χαρακτηρισμού ως διατηρητέων κτι¬ 
ρίων κειμένων εντός της περιοχής Πλάκας του ρυμοτομι¬ 
κού σχεδίου Αθηνών», εγκρίνεται: 

α) Η ανακατασκευή τμήματος του διατηρητέου κτιρίου 
με νέο φέροντα οργανισμό. 

8) Η νέα εσωτερική διαρρύθμιση του κτιρίου. 

γ) Η επέκταση του υπόγειου χώρου κατά 27,82 τ.μ. μέ¬ 
σα στο περίγραμμα του ισογείου. 

δ) Η κατ’ επέκταση προσθήκη στο ισόγειο και τον α’ ό¬ 
ροφο του περιγράμματος του προϋπάρχοντος διατηρη¬ 
τέου κτιρίου, σε υποχώρηση τουλάχιστον κατά 2,10 μ. α¬ 
πό την πρόσοψη του κτιρίου. 

ε) Η καθ’ ύψος προσθήκη β' ορόφου (σοφίτα) επιφάνει¬ 
ας 49,51 τ.μ. σε υποχώρηση με το πλησιέστερο σημείο να 
απέχει από την προϋπάρχουσα πρόσοψη τουλάχιστον κα- 

τά2,20 μ. και η στέγαση του μετετράρριχτη στέγη από κε¬ 
ραμίδια βυζαντινού τύπου. 

στ) Η κατασκευή καπνοδόχων στο δώμα. 

2. Όλες οι παραπάνω επιτρεπόμενες ρυθμίσεις που γί¬ 
νονται χωρίς υπέρβαση των ισχυόντων όρων και περιορι¬ 
σμών δόμησης φαίνονται στα σχετικά πρωτότυπα δια¬ 
γράμματα (Διάγραμμα Κάλυψης σε κλ. 1:100, 5 σχέδια 
Κατόψεων, 2 σχέδια Τομών και 2 σχέδια Όψεων, σε κλ. 
1:50), που θεωρήθηκαν με την 21512/2005 Πράξη του 
Προϊσταμένου της Δ/νσης Τοπογραφικών Εφαρμογών, α¬ 
ντίγραφα των οποίων δημοσιεύονται με την παρούσα α¬ 
πόφαση και αποτελούν αναπόσπαστο τμήμα αυτής. 


3. Κατά τα λοιπά εξακολουθούν να ισχύουν τα οριζόμε¬ 
να με τις διατάξεις του από 24.10.1980 πρ. δ/γμα (ΦΕΚ 
617/8.11.1980), με το οποίο το κτίριο χαρακτηρίστηκε ως 
διατηρητέο. 

4. Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μάίου 2005 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

ΠΕΡΙΓΡΑΜΜΑ ΚΑΤΟΨΗΣ ΥΤΙΟΕΙΟΥ 



ΠΕΡΙΓΡΑΜΜΑ ΚΑΤΟΨΗΣ ΠΟΓΈΙΟΥ 



ΠΕΡΙΓΡΑΜΜΑ ΚΑΤΟΨΗΣ Α ΟΡΟΦΟΥ 

ΟΔΟΙ ΧΑΙΡΕΦΟΝΤΟΣ 1 - ΠΛΑΚΑ 


"ΚαθορκινίΔς σι^τη ^ρ<Αφστ>Α*#ν οδικών 6ρων και 
τπ:ρ+ορ«ηχϋν δώ^στΚ στο δοτηρητίο κτίρ*ο πτί της 
οδού Χαιρ<φ<ί*τος 1, στην Πλάκα" 


£χεδ« ΔΙΑΓΡΑΜΜΑ ΚΑΛΥΨΗΣ 


κλμκαα Μ 00 

:φώντος 1. σττι* IV 

Αριθ. 967 (2) 

Τροποποίηση ρυμοτομικού σχεδίου πόλεως Άρτας στο 
Ο.Τ. 161. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1 Τις διατάξεις του από 17.7.1923 ν.δ. «περί σχεδίων 
πόλεων και κωμών του Κράτους», όπως τροποποιήθηκε 
και συμπληρώθηκε μεταγενέστερα αρ. 1,2,3,70. 

2. Τις διατάξεις του ν. 3200/1955 «περί διοικητικής απο- 
κεντρώσεως», όπως τροποποιήθηκαν και συμπληρώθη¬ 
καν. 

3. Τις διατάξεις του α.ν. 314/1968, όπως τροποποιήθη¬ 
καν και συμπληρώθηκαν με το ν.δ. 1018/1971. 

4. Το άρθρο 10 του ν. 3044/2002 (ΦΕΚ197Α'/27.8.2002). 

5. Το εγκεκριμένο ρυμοτομικό σχέδιο πόλεως Άρτας με 
το β.δ. 6.2.1961 (ΦΕΚ 23Δ/24.2.1961). 

6. Την υπ’ αριθμ. 329/2004 απόφαση Δ.Σ. Δ. Αρταίων, με 
την οποία γνωμοδοτεί υπέρ της πρότασης τροποποίησης. 

7. Τις ενστάσεις της ΙΒ' Εφορείας Προϊστορικών και 
Κλασσικών Αρχαιοτήτων και των Κων/νου και Παρασκευ¬ 
ής Παπαχρήστου. 

8. Την από 16.12.2004 εισήγηση της Τεχνικής Υπηρε¬ 
σίας του Δήμου Αρταίων για απόρριψη των ανωτέρω εν¬ 
στάσεων, με την οποία συμφωνούμε. 


9. Την υπ’ αριθμ. 437/2004 απόφαση του Δημ. Συμβου¬ 
λίου Δ. Αρταίων, με την οποία αποφασίζει ομόφωνα για 
την απόρριψη των ανωτέρω ενστάσεων. 

10. Την υπ’ αριθμ. πρακτικού 2 (θέμα 3ο) της 5.4.2005 ο¬ 
μόφωνη γνωμοδότηση του ΣΧΟΠ Ν. Άρτας για απόρριψη 
των ενστάσεων και έγκριση της τροποποίησης, αποφασί¬ 
ζουμε: 

Εγκρίνουμε τη ντροποποίηση του ρυμοτομικού σχεδίου 
πόλεως Άρτας με αναγνώριση της υφιστάμενης οδού και 
δημιουργίας έτσι δύο νέων Ο.Τ. (ΟΤ. 161 και ΟΤ. 161α) χω¬ 
ρίς να θίγονται οι ιδιοκτησίες της ΙΒ Εφορείας Προϊστορι¬ 
κών και Κλασσικών Αρχαιοτήτων και των Κων/νου και Πα¬ 
ρασκευής Παπαχρήστου, όπως φαίνονται χρωματισμένα 
στο τοπογραφικό διάγραμμα της πολ. μηχ. ΤΕ Μαρίας 
Μαλλιού, που συνοδεύει την παρούσα και θεωρήθηκε α¬ 
πό τον Δήμαρχο Αρταίων και τη Δ/νση Πολεοδομίας Ν. Α. 
Άρτας. 

Από τις διατάξεις της απόφασης αυτής δεν προκύπτει 
δαπάνη εις βάρος του Δήμου Αρταίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 13 Απριλίου 2005 

Ο Νομάρχης 
ΛΑΜΠΡΟΣ ΡΙΖΟΣ 

